als_Latn dik_Latn sag_Latn
Asport- Në njërën anë përplasje nëpër sheshe dhe jashtë stadiumeve, në anën tjetër një Itali-Brazil që është shumë tërheqëse dhe mund të bëj të harrohet për nëntëdhjetë minuta klima e vështirë që rrethon Kupën e Konfederatav. Një sfidë në të cilën Luiz Felipe Skolari nuk e ka të vështirë të gjej protagonistët potencialë.
‘Baloteli është shumë i fortë, do të më pëlqente ta stërvisja. I shkëlqyer. Mbrojtësit tanë i njohin cilësitë e tija. Më kujton Serxhinjon (sulmuesi Selecaos që luajti titullar në Botërorin 82)- është shprehur ai në konferencë për shtyp- Çift me Neymar? Do të ishin perfekt sëbashku”. Në lidhje me formacionin që do të aktivizoj ndaj të kaltërve, Felipao ka zbuluar kartat e tij: “Hernanes do të zëvëndësojë Paulinjon, që është i padisponueshëm. Oskar është i lodhur, ka luajtur shumë ndeshje me Chelsea, por është gjithsesi shumë mirë, është në rritje. Por ndërkohë kam edhe Lukas që është mirë. Dani Alvesh dhe Thiago Silva janë besueshmëri e madhe, duhet të vendos ende nëse do ta aktivizoj të luajë ose jo. David Luiz mesfushor është një opsion. Gjatë ndeshjes, ose nga fillimi”.
Duke qëndrruar te ndeshja me Italinë, ka folur Hernanes, që mezi pret momentin për të zbritur në fushën e lojës: “ Ndeshja Itali-Brazil është një klasike tradicionale. Kanë lojtarë më sulmues tani në këtë moment historik, por mentaliteti italian mbtetet i njëjtë. Mungesat e Pirlos dhe De Rosit janë të rëndësishme, Pirlo fillon pjesën më të madhe të aksioneve italiane. Një finale Brazil-Spanjë? Tani mendojmë vetëm për Italinë”, ka përfunduar mesfushori Lacios.
You must be logged in to post a comment Login
als_Latn als_Latn als_Latn eng_Latn